M e s t s k á    č a s ť   B r a t i s l a v a  -  N o v é   M e s t o

Materiál na rokovanie							
Mimoriadneho Miestneho zastupiteľstva
dňa 08. 11. 2016

Návrh 
na zabezpečenie financovania mimoriadnych nerozpočtovaných výdavkov 
EKO-podniku VPS

Predkladá :							Materiál obsahuje :
Ing. Robert Molnár						1. Návrh uznesenia
riaditeľ EKO-podniku VPS				2. Dôvodovú správu

	

								

Spracovateľ :							Stanovisko právnej skupiny:
Ing. Robert Molnár						- nie je potrebné
riaditeľ EKO-podniku VPS				  

November  2016
NÁVRH UZNESENIA

Miestne zastupiteľstvo

s ch v a ľ u j e 

navýšenie príspevku zriaďovateľa  do rozpočtu  EKO - podniku VPS  v časti bežných a mzdových  výdavkov organizácie v celkovej výške o 4.640,00 €  za účelom zabezpečenia stráženia areálu prírodného kúpaliska Kuchajda v mesiacoch júl a august 2016.

	
a/ bez pripomienok

b/ s pripomienkami

DÔVODOVÁ  SPRÁVA	

	Obsahom predkladaného materiálu je návrh dofinancovania výdavkov  pre    EKO - podnik verejnoprospešných služieb, vynaložených nad rámec rozpočtových bežných výdavkov a mzdových výdavkov roku 2016 pri zabezpečovaní stráženia areálu prírodného kúpaliska Kuchajda v mesiacoch júl a august 2016.

	V zmysle platného VZN MČ-BNM č. 2/2014 zo dňa 14.04.2014, ktorým sa mení a dopĺňa VZN MČ-BNM č. 1/1997 zo dňa 18.03.1997, ktorým sa vydáva Prevádzkový poriadok prírodného areálu Kuchajda, v súlade s článkom 5 Prevádzkového poriadku, EKO-podnik verejnoprospešných služieb zabezpečil poriadkovú službu areálu počas prevádzky prírodného kúpaliska Kuchajda počas celého kultúrneho leta 2016. Stráženie areálu bolo zabezpečené denne až do neskorých večerných hodín, z dôvodu zvýšeného počtu neprispôsobivých a nevhodne sa správajúcich ľudí práve v tomto čase.

Nakoľko sa jedná o požiadavku, ktorej vznik a nutnosť stráženia areálu organizácia nemohla v návrhu rozpočtu pre rok 2016 predpokladať, vynaložila na stráženie areálu  finančné prostriedky na úkor bežných rozpočtovaných výdavkov z iných kapitol vlastného rozpočtu.

Vzhľadom na uvedené, žiadam o navýšenie príspevku rozpočtových položiek mzdy vo výške 3.440,00 € a odvody z miezd vo výške 1.200,00 €.

	Predkladaný materiál bol prerokovaný na zasadnutí Komisie finančnej, pre správu a nakladanie s majetkom, Komisie územného plánovania, urbanizmu a výstavby  mestskej časti a na rokovaní MR MČ BNM dňa 25.10.2016.